اكرام عزو

اكرام عزو كانت ممثله مصريه.

 حياتها 
اتولدت فى 14 مايو 1951 لعائله فنيه. اشتهرت بخفه دمها و قدره على الجدال الطريف مع اللى اكبرمنها زى شاديه, سعاد حسنى, ناديه لطفى, عماد حمدى, عقيله راتب, لحد استحقت لقب لمضه. اشتهرت بكتير من الاعمال السينمائيه, اللى وصلت حوالى عشرين عمل, زى عائله زيزى و الفانوس السحرى و السبع بنات.

 بدايتها 
بدت اكرام عزو مسيرتها السينمائيه فى مرحلة الطفوله, فلعبت دور سمير ابن الفنانه شاديه سنة 1959 فى فيلم المراه المجهوله للمخرج محمود ذو الفقار, و غنت ليه سيد الحبايب و دور سمسم فى فيلم من اجل حبى للمخرج كمال الشيخ. بس الجمهور ما اتعرفش عليها الا فى فيلم الفانوس السحرى, لما كانت الطفله صاحبة الفانوس, و اشتلت مع اسماعيل ياسين و من اخراج فطين عبد الوهاب سنة 1960, بقت بعدها الطفله اللى بتجيب الحظ, و اللى شجعت المنتجين على اشتراكها بافلامهم.

شاركت فى فيلم العملاق سنة 1960 بدور الطفله ناديه مع عماد حمدى و مريم فخر الدين. و عملها الاكتر شهره و اهميه عائله زيزى سنة 1963 مع سعاد حسنى و مع المخرج عاطف سالم, و هوا الفيلم اللى حمل اسمها اللى لعبت به طيلة الفيلم بعدها فيلم السبع بنات مع عبد السلام النابلسى.

اما الادوار الثانويه اللى لعبتها كانت بين السما والارض سنة 1959 مع المخرج صلاح ابوسيف. و لعبت دور الصبى ميمى مره تانيه السنه اللى بعدها مباشره مع الجزء التانى من فيلم البنات والصيف من اخراج صلاح ابو سيف و فى سنة 1961, قدمت افلام من بينهم لا تذكرينى و غدا يوم آخر. و لعبت دور الطفله توحه فى فيلم امراه فى دوامه مع عماد حمدى, و بطل للنهايه مع فريد شوقى سنة 1963, و كان آخر افلامها على الشاشه مع فيلم الزوج العازب مع هند رستم سنة 1966, و فيه لعبت دور الطفله نعنانه.

قررت الاعتزال نهائيا, و هيا فى قمة نجاحها الفنى بوصفها طفله ناجحه و مطلوبه عند المنتجين, و اتفرغت لحياتها الخاصه ودخلت معهد الباليه, اتجوزت بعدها و سافرت الامارات و عاشت معظم سنين عمرها كمدرسه مع زوجها طبيب الاطفال سمير الصاوى, و عندهم تلات اطفال هم احمد و ابراهيم و نورهان.

 وفاتها 
توفت بالامارات فى 13 يونيه 2001 بعد ما عملت عمليه جراحيه فى القلب.

 لينكات برانيه 

 مصادر 

تصنيف:ممثلات مصريات